или облигации е била по-малка от 105 % от стойността на изискваната гаранция в продължение на три месеца. Писмено поет ангажимент не се изисква в случаите, когато националното законодателство предвижда подобно условие. Компетентният орган прави редовна оценка на стойността на такива активи, ценни книжа и облигации.
 2. Пазарната стойност на гаранция от вида, посочен в член 7, параграф 2, букви a), г) и д), се оценява от компетентния орган, като се отчитат и разходите за продажба.
 Пазарната стойност на ценните книжа и облигациите се оценява въз основа на последната налична котировка.
 По искане на компетентния орган страната, предоставяща гаранцията, представя доказателство за нейната пазарна стойност.
 Член 10
 1. Всяка гаранция може да бъде заменена от друга.
 Въпреки това съгласието на компетентния орган се изисква в следните случаи:
 а)
 когато първоначалната гаранция е била задържана, но все още не е осребрена; или
 б)
 когато заместващата гаранция е от видовете, изброени в член 7, параграф 2.
 2. Блоковата гаранция може да бъде заменена с друга блокова гаранция, при условие че новата блокова гаранция покрива поне част от първоначалната блокова гаранция, предназначена към момента на замяната да осигури изпълнението на едно или повече непогасени задължения.
 Член 11
 1. Гаранциите, посочени в член 1, се учредяват в евро.
 2. Независимо от параграф 1, когато гаранцията се приема в държава-членка извън еврозоната в национална валута, стойността на гаранцията в евро се обръща в тази валута в съответствие с член 10 от Регламент (ЕО) No 1913/2006. Ангажиментът, който съответства на гаранцията и на всяка сума, удържана в случай на нередности или нарушения, остава фиксиран в евро.
 Член 12
 Депозирането на парични средства чрез превод не се приема за учредяване на гаранция, докато компетентният орган не се увери, че разполага със сумата на гаранцията.
 Член 13
 1. Чек за сума, чието изплащане е гарантирано от призната за целта финансова институция от държавата-членка, където се намира съответният компетентен орган, се приема за паричен депозит. Компетентният орган не е длъжен да представи чека за плащане, освен когато наближава изтичането на срока на неговата валидност.
 2. Чек, различен от посочения в параграф 1, представлява гаранция само в случаите, когато компетентният орган се увери, че разполага с неговия размер.
 3. Таксите, наложени от финансова институция, се поемат от страната, предоставяща гаранцията.
 Член 14
 За гаранции, предоставени под формата на парични депозити, лихва не се начислява.
 Член 15
 1. Поръчителят трябва да има обичайно местожителство или да е установен в Съюза и, при спазване на разпоредбите на Договора относно свободата на предоставяне на услуги, той трябва да бъде одобрен от компетентния орган на държавата-членка, в която е дадена гаранцията. Поръчителят се задължава с писмен договор за поръчителство.
 2. Писменият договор за поръчителство трябва да посочва поне:
 а)
 задължението или в случая на блокова гаранция — вида (видовете) задължение, чието изпълнение гарантира изплащането на парична сума;
 б)
 максималния размер на отговорността, която поръчителят приема;
 в)
 че поръчителят поема солидарна отговорност заедно с лицето, отговорно за изпълнението на задължението, да изплати в срок до 30 дни от получаване на искането за плащане от компетентния